OzLabs/hebrew-wiki-articles huggingface dataset:
סודות המסדר

סודות המסדר (באנגלית: The Order) הוא סרט פעולה בדיוני משנת 2001 בכיכובו של ז'אן-קלוד ואן דאם וביומו של שלדון לטיץ' שצולם ברובו בישראל. הסרט צולם ברובו בירושלים וביפו עם מעט סצנות בתל אביב, בנמל התעופה בן-גוריון ובמדבר יהודה.

התסריט מבוסס על אירועים היסטוריים אולם תוכנו והדמויות המתוארות בו בדיוניות.
== עלילת הסרט ==
בשנת 1099, במהלך מסע הצלב, חיילים נוצרים הגיעו לירושלים וטבחו בכל התושבים. אחד החיילים הנוצרים, צ'ארלס לה ויילנט הזדעזע כל כך מההרג שהוא החליט לייסד כת דתית חדשה של שלום והבנה. לה ויילנט החל לכתוב באופן סודי ספר קדוש. הנוצרים אשר האשימו את לה ויילנט בכפירה הרגו אותו יחד עם מאמיניו, כאשר הפרק האחרון של ספרו אבד במדבר.

בישראל של ימינו הכת ממשיכה להתקיים. מאמיניו של לה ויילנט מקיימים את אמונתם במסר של שלום ואחווה, אך מאמין אחד בשם 'סיירוס' (בריאן תומפסון) מעוות לגמרי את הכוונות הטובות של הכת. בזמן הזה, רודי (ז'אן-קלוד ואן דאם) גנב מקצועי של עתיקות יקרי ערך, העושה עסקים עם המאפיה, נוהג במכוניות מרוץ וחובב מסיבות מושבע. באחת הפעמים הוא חודר למוזיאון מפואר ומאובטח בעזרתו של חברו הרוסי-ישראלי יורי (ששון גבאי) וגונב ביצת פברז'ה יקרה.

למרות המקצוע שבחר, רודי אינו בחור רע. למעשה הוא בן טוב שמוכן לעשות הכול בשביל אביו הארכאולוג 'אוזי' (ורנון דובצ'ב). אביו 'אוזי', הוא ארכאולוג מפורסם ומנהל מוזיאון בניו יורק. הוא מוצא כתב יד עתיק יומין, מהתקופה הצלבנית. כתב היד מכיל מסר של שלום ואחווה בין הדתות. לכתב מצורפת מפה עתיקה של ירושלים והדרך למציאת אוצר יהודי עתיק. אוזי יוצר קשר עם חברו הטוב פרופסור ואלט פינלי (צ'רלטון הסטון) באוניברסיטת בן-גוריון בנגב וטס לישראל אך נחטף על ידי סיירוס לפני הגיעו לאוצר. החטיפה מתבצעת בזמן שאוזי מדבר עם בנו רודי בטלפון. רודי שהבין שאביו נחטף מחליט לטוס לישראל להציל אותו.

רודי פוגש את חברו של אביו שמוסר לו מפתח לכספת בבנק אך נרצח על ידי אלמוני זמן קצר אחרי כן. רודי נעצר על ידי המשטרה ומספר את סיפור החטיפה. הוא לא זוכה לאמון מאחד מהקצינים הבכירים, בן נר (שמאוחר יותר יתגלה כבן בריתו של סיירוס) ולכן מוחזק במעצר. סגן דליה בר, שוטרת שפגשה את רודי עוד בנמל התעופה מסכנת את הקריירה שלה כדי לעזור לרודי. (מאוחר יותר יתגלה שדליה הייתה חברה בכת עד שעזבה בגיל 18).

בינתיים, סיירוס מתנקש במנהיג הכת, פייר גאדט, ומתחיל להפיץ את מסרי המלחמה שלו בין המאמינים.

רודי משתחרר מהמעצר והולך לבנק כדי לפתוח את הכספת. בכספת הוא מוצא מפה המורה את הדרך לאוצר יהודי רב מתחת לעיר העתיקה בירושלים. סיירוס ובן נר מחפשים את אותה המפה. בן נר מעוניין באוצר הרב אך מטרתו של סיירוס היא לפוצץ את החדר בו נמצא האוצר שנמצא ממש מתחת לכיפת הסלע שבהר הבית בזמן הרמדאן ולגרום למלחמה בין היהודים למוסלמים.

רודי ודליה מנסים לחדור לכת, לשחרר את אוזי ולעצור את תוכניתו השטנית של סיירוס לפני שיצית את כל המזרח התיכון.

== הכנסות הסרט ==
הסרט לא הוקרן בקולנוע בארצות הברית, בריטניה ובישראל אך בכל זאת גרף 18 מיליון דולרים מהשכרות בווידאו ודי.וי.די. הסרט הוקרן בקולנוע בין היתר בספרד, מקסיקו, אוקראינה, ויפן.

==קישורים חיצוניים==

קטגוריה:סרטי מסעי הצלב
קטגוריה:סרטי פעולה אמריקאיים
קטגוריה:סרטי 2001
קטגוריה:סרטים וסדרות טלוויזיה בין-לאומיים שצולמו בישראל
קטגוריה:סרטים בין-לאומיים שעלילתם מתרחשת בישראל
קטגוריה:סרטים בעברית
קטגוריה:סרטים באנגלית
קטגוריה:סרטים בערבית
קטגוריה:סרטים ברוסית
קטגוריה:סרטים בצרפתית
קטגוריה:סרטים בשפות יהודיות
קטגוריה:סרטים רב-לשוניים
הפועל כפר מנחם

הפועל כפר-מנחם הוא מועדון "כדוריד" מקיבוץ כפר מנחם, שהשתתף בעבר בין היתר בליגה הלאומית לנשים.

הקבוצה הוקמה בשנת 1961 והייתה פעילה בעבר משנות ה-60 ועד לשנות ה-80 המוקדמות. למועדון היה מחלקת נוער, גברים ונשים.

היא הקבוצה הראשונה שזכתה בגביע המדינה בכדוריד נשים שהתקיים לראשונה בעונת 1960/1961 ואף זכתה ב-4 גביעים רצופים נוספים לאחר מכן, וגם הקבוצה הראשונה שזכתה באליפות הליגה הלאומית לכדוריד נשים שהתקיים לראשונה בעונת 1962/1963 והוסיפה עוד 4 אליפויות רצופות לאחר מכן.

סך הכל לקבוצה יש חמש זכיות באליפויות בליגה הראשונה לנשים (בעונות: 1962/1963, 1963/1964, 1964/1965, 1965/1966, 1966/1967) וחמישה גביעי מדינה לכדוריד נשים (בעונות: 1960/1961, 1962/1963, 1963/1964, 1964/1965, 1965/1966), כאשר 4 מתוכם הן דאבלים.

במלחמת יום כיפור ספגה הקבוצה אבדות בדמות מספר שחקנים ואנשי הנהלה, והצליחה לשרוד עד 1980, אז בעקבות אבדות נוספות התפרקה. אולם המשיכה לקיים חוגים וקבוצות נוער ונערים בקיבוץ.

בשנת 2014 הוקמה קבוצת הבוגרים מחדש וכיום לקבוצה מחלקת נוער ענפה וקבוצת גברים המתמודדת בליגה ארצית דרום בכדוריד.

== ראו גם ==
* קיבוץ כפר מנחם

==הערות שוליים==

כפר מנחם
כפר-מנחם
קטגוריה:מועצה אזורית יואב
קטגוריה:כפר מנחם
או פורטונה

או פורטונה (בלטינית: O Fortuna) הוא מזמור מתוך כרמינה בוראנה, אוסף שירה בלטינית מהמאה ה-13, שנמצא במנזר בנדיקטבויירן שבבוואריה. 

פורטונה היא אלת המזל במיתולוגיה הרומית. המזמור הוא הפרק המפורסם ביותר ביצירתו של קרל אורף כרמינה בוראנה משנת 1937, והיא פותחת וסוגרת את היצירה. או פורטונה זכתה להצלחה רבה בגרמניה הנאצית ולאחר מכן בשאר העולם, כאשר נעשה בה שימוש רב בסרטים ובתוכניות טלוויזיה בעשורים האחרונים, לעיתים קרובות כמלווה מצב דרמטי, למשל ב-The Tonight Show ובמשפחת סימפסון. בין האמנים שביצעו או סימפלו מהיצירה נמנים אוזי אוסבורן והראפר נאז.

== מילות הפזמון בלטינית ותרגומם לעברית==
או פורטונה (30 שניות מתוך היצירה)

{| class="wikitable"
|-
! מילים בלטינית !! תרגום לעברית
|-
| O Fortuna || הו פורטונה
|-
| velut luna || כמו הלבנה
|-
| statu variabilis, || מצבך משתנה,
|-
| semper crescis || לעולם מתמלאת
|-
| aut decrescis; || ונגרעת;
|-
| vita detestabilis || חייך שנואים
|-
| nunc obdurat || קודם משעבדת
|-
| et tunc curat || ואז מרגיעה
|-
| ludo mentis aciem, || לפי ראות עינייך,
|-
| egestatem, || עוני
|-
| potestatem || ועצמה
|-
| dissolvit ut glaciem. || ממיסה כמו קרח.
|-
| || 
|-
| Sors immanis || הגורל - עצום
|-
| et inanis, || וריק,
|-
| rota tu volubilis, || כגלגל המסתובב,
|-
| status malus, || רע,
|-
| vana salus || גאוותן
|-
| semper dissolubilis, || ולנצח דוהה ונעלם,
|-
| obumbrata || מסתתר בצללים,
|-
| et velata || עטוף ומכוסה,
|-
| michi quoque niteris; || הנך רודף אותי;
|-
| nunc per ludum || ובמשחקך, 
|-
| dorsum nudum || גבי העירום, 
|-
| fero tui sceleris. || נתון בידי רשעותך.
|-
| || 
|-
| Sors salutis || הגורל נגדי
|-
| et virtutis || בבריאות
|-
| michi nunc contraria, || ובחולי,
|-
| est affectus || נע קדימה
|-
| et defectus || ומועד ונופל,
|-
| semper in angaria. || לנצח משועבד.
|-
| Hac in hora || ובשעה זו,
|-
| sine mora || בלא שהות,
|-
| corde pulsum tangite; || נגן במיתרים;
|-
| quod per sortem || שכן הגורל
|-
| sternit fortem, || יביס החזקים,
|-
| mecum omnes plangite! || בכו עלי כולכן.
|}

==הערות שוליים==

או פורטונה
קטגוריה:יצירות במוזיקה קלאסית
הוט קוטור

הוֹט קוּטוּר (בצרפתית: Haute couture - ונהגה הוֹט קוטור, "תפירה עילית" או "עיצוב אופנה עילית") הוא מונח בתחום עיצוב האופנה, שמשמעותו ביגוד ואביזרי אופנה יוקרתיים שהוכנו והותאמו באופן אישי.

אופנת הוט קוטור עשויה בדרך כלל מאריג משובח ותפורה בשימת לב מרבית לכל פרט, לעיתים קרובות בעבודת יד. המונח הוט קוטור הונהג לראשונה בפריז בשנת 1858 על ידי מעצב אופנה ששמו שארל פרדריק וורת', שהיה אנגלי במקורו.

בגד המוגדר כ"הוט קוטור" נתפר להזמנת הלקוח ועל פי מידותיו, עשוי מחומרי גלם יקרים, ונתפר בקפידה רבה על איכות התפר והגימור, כשלעיתים קרובות נעשה שימוש בשיטות עבודה ידניות ומורכבות הדורשות זמן עבודה ארוך יותר מאשר בייצור תעשייתי. בעיצוב ובתפירת בגד "אופנה עילית" מושם דגש עליון על מראהו של הבגד והתאמתו לדרישות הלקוח. לכן, בגדים ואביזרי אופנה אלה יקרים במידה ניכרת מביגוד המיוצר בשיטות ייצור המוני. השימוש במונח אינו מכוון לבגדים בלבד, אלא גם לאביזרי אופנה יוקרתיים דוגמת תיקים, נעליים, חגורות וכיוצא בזה.

המונח הצרפתי Haute couture הוא שם מוגן בצרפת, שם ניתן להשתמש בו רק לצורך תיאור מוצרים של מעצבי אופנה העומדים בתנאים מוגדרים של לשכת האופנה הצרפתית:
# העיצוב חייב להיעשות בהזמנה מיוחדת, אשר דרשה את מדידת הלקוח לפחות פעם אחת.
# סדנת העבודה בפריז חייבת להכיל לפחות חמישה עשר עובדים.
# בכל עונה חייבת החברה להציג עבור התקשורת קולקציה המכילה לפחות 35 דגמים לערב וליום.
# המחיר בבגד שנתפר בסגנון הוט קוטור ייקבע על פי זמן עבודה ועלות החומרים.
# זמן עבודה על בגד הוט קוטור בהתאמה צריך להיעשות בהגבלת זמן של עד 8 שבועות. ובקולקציה, עד שבוע האופנה בפריז.

על אף היותו המונח שם מוגן בצרפת, מותג לא יקרא לעצמו הוט קוטור ללא אישור של הפדרציה הצרפתית לאופנה. רק לאחר שהמותג מוכר בפדרציה כמותג הוט קוטור שמתנהל לפי 5 החוקים, יוכל אותו מותג להיקרא "מותג הוט קוטור".

<gallery>
Blouson & tulles.jpg|תצוגת אופנה של דגמי הוט קוטור של Blouson & tulles בשנת 2017
Pierre Balmain and Ruth Ford, photographed by Carl Van Vechten, November 9, 1947.jpg|מעצב אופנת העלית פייר בלמיין עם רות פורד, 1947
Chanel Haute Couture suit, 1965.jpg|חליפת חצאית של שאנל משנת 1965
</gallery>
==ראו גם==
* מחט
* תפירה
* מכונת תפירה
* בד
* איחוי (מלאכת יד)
== קישורים חיצוניים ==

<div dir=ltr>
* [http://chicstories.com/history/introduction-in-haute-couture Introduction in Haute Couture]
* [http://www.metmuseum.org/toah/hd/haut/hd_haut.htm Haute Couture] at the Metropolitan Museum of Art's Timeline of Art History
</div>

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:עושר
קטגוריה:מילים וביטויים בצרפתית
מחוזות טרנסניסטריה

טרנסניסטריה הוא חבל ארץ הנמצא בין אוקראינה לבין מולדובה. עם הכרזת מולדובה עצמאותה הכריז חבל זה על עצמאותו ממולדובה.

טרנסניסטריה מחולקת מנהלתית ל-5 מחוזות (ראיונים) ושתי ערים בעלות מעמד מיוחד.

{| border="1" cellspacing="0" style="border-collapse:collapse;" class="wikitable sortable"
|-
| סמל|| שם || בירה || שם בשפת המקור || אוכלוסייה נכון לשנת 2014 ||שטח
|-
|מחוז קמנקה||קמנקה|| Каменский район|| 29,900||434
|-
|מחוז גריגוריאופול||גריגוריאופול || Григориопольский район|| 43,400||822
|-
|מחוז דובסרי||דובסרי|| Дубоссарский район|| 35,000||381
|-
|מחוז ריבניצה||ריבניצה || Рыбницкий район||72,700||850
|-
|מחוז סלובודזיה||סלובודזיה || Слободзейский район||87,100||873
|-
| || colspan="2" |טירספול|| Тирасполь||133,800|| 
|-
| || colspan="2" |טיגינה|| Бендеры||91,800|| 97
|-
|}

==קישורים חיצוניים==

קטגוריה:טרנסניסטריה: חלוקה מנהלית
חמצן-מימן

חמצן-מימן היא תערובת של הגזים חמצן ומימן, לרוב ביחס של 2:1 (שני שלישים מימן ושליש חמצן), אותו היחס בין היסודות כמו במים. התערובת משמשת לריתוך וחיתוך על ידי מבער וכן יש לה שימושים נוספים, כמו תאורה וריתוך תת-ימי.
ניתן לייצר תערובת זו על ידי אלקטרוליזה של מים, המבצעת הפרדה של היסודות על ידי העברת זרם חשמלי בנוזל.

== מאפיינים כללים ==
בטמפרטורה ולחץ רגילים תערובת של חמצן-מימן יכולה לבעור כשהיא מכילה בין 5% ל-95% מימן ליחידת נפח. כאשר התערובת ניצתת היא הופכת לקיטור ומשחררת חום. בתערובת סטויכיומטרית טמפרטורת הבעירה יכולה להגיע עד ל-2800 °C, כ-700 °C יותר מאשר בעירה של מימן בתוך אוויר. זוהי תערובת נפיצה מאוד ומסוכנת בשימוש לא נכון; לכן נדרשים אמצעי בטיחות מיוחדים, כמו הפרדת המימן מהחמצן וערבובם רק ברגע ובמקום השימוש.

== שימושים אפשריים ==
=== תאורה ===

מנורת סיד
בעבר תערובת של חמצן-מימן שימשה לבניית מנורות שונות כמו למשל מנורת הסיד ששימשה לתאורה בהופעות ומחזות.

=== מבער חמצן-מימן ===
ניתן להשתמש בתערובת חמצן-מימן כדי להפעיל מבער. המימן משמש כמקור דלק והחמצן הכרחי לבערה. המבער משמש לריתוך וחיתוך של חלקי מתכת, זכוכית, וטרמופלסטיק. בתעשיית הזכוכית משמש המבער לביצוע פוליש לשטח החיצוני של הזכוכית על ידי המסת שטח זה והעלמת שריטות כתוצאה מכך. הלהבות של חמצן מיימן הם בחום של 2000 מעלות (°C) ומעלה.

=== מבער תת-ימי ===
מבער תת-ימי משתמש בתערובת של חמצן-מימן הנוצרת במקום הבעירה על ידי אלקטרוליזה של מים. המתקן חוסך את הצורך במכלי מימן וחמצן אך דורש חשמל ומים מזוקקים לצורך פעולתו.

מרבית סוגי המבערים מערבבים ישירות בזמן האלקטרוליזה את שני הגזים לתערובת אחידה, הדבר גורם ליצירת תערובת יותר מדויקת לבעירה. בדגמים אלו עלה הצורך למנוע אפשרות של פלאשבק (ניצוץ המדליק את כל הגז עד למכל שבו מתבצעת האלקטרוליזה) ונעשה שימוש ברכיב המשמש מעצור לפלאשבקים כדי למנוע תאונות. קצב הפקת הגזים מימן וחמצן חייב להיות בלחץ מספיק גבוה, אחרת נוצר פלאשבק ופעולת המכשיר אינה חלקה.

=== תחבורה === 
התא של סטנלי מאייר שהוכח בבית המשפט כהונאה

התערובת חמצן-מימן מוזכרת לעיתים בתור התערובת שמניעה רכב הנוסע על מים. האנרגיה הנצרכת לצורך פיצול מים ליסודות תמיד תהיה גבוהה מהאנרגיה שניתן להפיק משריפה של התערובת חמצן-מימן, או, במקרה האידיאלי, שווה לה. לכן, כל טענה של רכב הנוסע על מים היא בגדר הונאה. כמו כן קיים ויכוח ציבורי רחב על האפשרות לבצע שיפור נצילות המנוע בעזרת חמצן-מימן. בעבר הוכח כי הזרקה של חמצן-מימן משפרת את ביצועי המנוע אך הוויכוח הוא סביב השאלה האם אלקטרוליזה של מים בזמן נסיעה מכוח חשמלי של האלטרנטור משפרת או גורעת מהביצועים וצריכת הדלק.

קטגוריה:חמצן
קטגוריה:טכנולוגיה
קטגוריה:מימן
אבי בן-שימול

אָבִי בֶּן-שִׁימוֹל (נולד ב-22 במאי 1985) הוא כדורסלן עבר ישראלי שישחק בעמדת הרכז בליגת העל ובנבחרת ישראל. כיום משמש כמנהל הספורטיבי של הפועל אילת.

==קריירה==
בן-שימול החל לשחק בקבוצת הנוער של מכבי תל אביב, איתה זכה שלוש פעמים באליפות המדינה ופעמיים בגביע המדינה. במקביל שיחק בנבחרת הכדורסל של תיכון עירוני ט' בתל אביב, עמה זכה באליפות ליגת העל לתיכונים בעונת 2002/03.

בעונת הצטרף לסגל הקבוצה הבוגרת כשחקן ספסל. הוא מיעט לשחק, אך שותף וזכה לקלוע 2 נקודות בגמר היורוליג בו הביסה מכבי את סקיפר בולוניה האיטלקית בתוצאה 74–118. בהמשך נדד בין קבוצות שונות, אותן החליף מדי שנה: הפועל גליל עליון, עירוני רמת גן ושוב הפועל גליל עליון. ב-2008 הצטרף לעירוני אשקלון, בקיץ 2009 עבר למכבי ראשון לציון ובין השנים 2010 ל-2012 שיחק במכבי חיפה. לקראת עונת 2012–2013, חתם בשורות הפועל אילת. ולקראת עונת 2013/14 חתם בבני הרצליה, בה שיחק חצי עונה עד שנפצע. בסוף עונת 2014/15 חתם בן שימול במכבי ראשון לציון לשלוש שנים.

בתחילת שנת 2016 נפצע במשחק מול מכבי קריית גת וחזר לשחק לאחר חודש. בעונת 2015/2016 זכה עם הקבוצה באליפות ישראל. במהלך העונה, בן שימול שיחק 20.4 דקות וקלע 5.1 נקודות בממוצע למשחק. ב-19 בנובמבר, במשחק בית נגד הפועל חולון, קלע בן-שימול 16 נקודות ומסר 5 אסיסטים, וכך הפך לשחקן החמישי בהיסטוריית הליגה שמגיע ל-1,000 אסיסטים.

ב-9 ביולי 2018 חתם לעונה אחת בקבוצת הפועל אילת.

ב-19 באוגוסט 2020 חתם לעונה אחת בקבוצת מכבי חיפה.

ב-19 במרץ 2021 שוחרר בן שימול ממכבי חיפה בעקבות פציעת גב נמשכת.

ב-27 ביוני 2021 הודיע על פרישה ממשחק פעיל.

===נבחרת===
בן-שימול היה חבר גם בסגל נבחרת הקאדטים שזכתה במקום התשיעי באליפות אירופה ב-2001, בסגל נבחרת הנוער שזכתה במקום השישי באליפות אירופה ב-2002, ובסגלי נבחרות העתודה שזכו במקום השני באליפות אירופה ב-2004, במקום הרביעי ב-2005, ובמקום העשירי באליפות העולם שנערכה בארגנטינה באותה שנה.

בנובמבר 2017 זומן בן-שימול לסגל הנבחרת הבוגרת (בגיל 32), לצמד משחקים רשמיים במסגרת מוקדמות גביע העולם 2019, לאחר פציעתו של ג'ו אלכסנדר.

== אחרי הפרישה ==
ב-17 באוגוסט 2022 מונה בן שימול לתפקיד המנהל הספורטיבי של הפועל אילת..

==קישורים חיצוניים==

* [http://basket.co.il/player.asp?PlayerId=10434 אבי בן שימול באתר מנהלת הליגה]

==הערות שוליים==

קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:כדורסלני הפועל גליל עליון
קטגוריה:כדורסלני מכבי עירוני רמת גן
קטגוריה:כדורסלני עירוני אשקלון
קטגוריה:כדורסלני מכבי ראשון לציון
קטגוריה:כדורסלני מכבי חיפה
קטגוריה:כדורסלני הפועל אילת
קטגוריה:כדורסלני בני הרצליה
קטגוריה:כדורסלני מכבי אשדוד
קטגוריה:כדורסלני נבחרת ישראל
קטגוריה:כפר סבא: כדורסלנים
קטגוריה:בוגרי תיכון עירוני ט' (תל אביב)
קטגוריה:ישראלים שנולדו ב-1985
מיג 105 ספיראל

מיג 105-11 במוזיאון חיל האוויר במונינו
מיג 105 ספיראל היה מדגים טכנולוגי של מטוס חלל סובייטי מתוצרת משרד התכנון מיג. הצורך של ברית המועצות במטוס חלל ליישומים צבאיים הועלה כתגובה לתוכנית האמריקנית לבניית מטוס החלל בואינג X-20 דיינה-סור. מטוס החלל ספיראל אמור היה להיות משוגר לחלל מגבו של מטוס נושא מיוחד, שכונה 50/50. מטוס זה היה אמור להיות מעבורת החלל הסובייטית/רוסית הראשונה - אך מטוס זה לא נבנה מעולם.

==פיתוח המטוס==
רעיונות ראשוניים לבניית מטוס חלל הועלו על ידי משרדי תכנון סובייטים אחדים עוד קודם לתחילת מיזם מיג 105 ספיראל. התוכנית הותנעה רשמית במשרד התכנון מיג בשנת 1965, שנתיים לאחר ביטול מטוס החלל X-20 על ידי ארצות הברית, אשר מיג 105 אמור היה להיות תגובה לו. פיתוח המטוס הופסק בשנת 1969, בעיקר עקב בעיות תכנון של המטוס המשגר, 50/50. כתגובה לתוכנית מעבורת החלל של ארצות הברית, חודשה העבודה על מטוס החלל בשנת 1974, ובשנת 1976 נערכה טיסת הניסוי הראשונה של מטוס חלל זה, בתוך האטמוספירה ובמהירות תת-קולית. בניגוד למטוסי ניסוי של ארצות הברית, דוגמת מרטין-מרייטה X-24 ודומיו, המריא המיג 105 בכוחות עצמו ממסלול על הקרקע, ולא נישא לאוויר על ידי מטוס אחר. עד 1978, עת בוטל הפרויקט באופן סופי, בוצעו 8 טיסות ניסוי. הביטול של טיסות הניסוי והמשך העבודה נבע בין השאר מן ההחלטה לפתח את מעבורת החלל בוראן.

==מאפיינים טכניים==
*צוות: 1
*אורך: 8.5 מטרים
*מוטת כנפיים: 6.4 מטרים
*משקל: 4220 ק"ג
*דחף מרבי של המנוע: 1650 ק"ג

==ראו גם==
*בואינג X-20 דיינה-סור
*מעבורת החלל בוראן

==קישורים חיצוניים==

*[http://deepcold.com/deepcold/spiral_main.html סרטוני הדמיה של משימת מטוס החלל מיג 105]
*[http://www.astronautix.com/gallery/cmi10511.htm גלריית תמונות של מטוס החלל מיג 105]

קטגוריה:מעבורות חלל
קטגוריה:תוכנית החלל הסובייטית
קטגוריה:כלי טיס בעלי כנף דלתא
עזיז דוויק

עזיז דוויק (בערבית: عزيز دويك תעתיק מדויק: עזיז דויכ) או אבו הישאם (נולד ב-12 בינואר 1948) הוא ממנהיגי חמאס ויושב ראש המועצה המחוקקת הפלסטינית. דוויק אמור היה להיות יושב ראש הרשות הפלסטינית בפועל, מאחר שבאופן רשמי הסתיימה כהונתו של מחמוד עבאס, נציג הפת"ח, בשנת 2009.

דוויק נעצר ושוחרר לסירוגין על ידי ישראל בין השנים 2006–2015 בגין פעילותו וחברותו בארגון חמאס, נעצר באוקטובר 2023 במהלך מלחמת חרבות ברזל ושוחרר ביוני 2024 ונעצר מחדש שבוע לאחר שחרורו.

== ביוגרפיה ==
דוויק נולד בקהיר לאם מצרית ולאב פלסטיני מחברון שהיגר למצרים לאחר מלחמת העצמאות. הוא בעל דוקטורט בארכיטקטורה ותכנון אזורי מאוניברסיטת פנסילבניה. שימש פרופסור באוניברסיטת א-נג'אח.

בשנת 1992 גורש ללבנון בתגובה לפעילות הטרור של חמאס ומשך תקופה שימש דובר המגורשים בשפה האנגלית. לאחר שובו לתחומי ישראל חזר לפעול במסגרת הארגון ונבחר מטעמו כאחד מנציגי חברון במועצה המחוקקת הפלסטינית. בשנת 2006 נבחר ליו"ר המועצה, ובכך לממלא מקום נשיא הרשות הפלסטינית.

ביוני 2006 נאסר דוויק במהלך מבצע גשמי קיץ, אך שוחרר כעבור זמן קצר. הוא נאסר בשנית באוגוסט 2006 והורשע בחברות בארגון טרור ובקיום קשרים עם חאלד משעל. בינואר 2009, בעודו נתון במאסר, הוא הוכרז כנשיא הרשות הפלסטינית מטעם חמאס, בתגובה להארכת כהונתו של מחמוד עבאס ללא קיום בחירות. ביוני 2009 שוחרר.

ב-25 בינואר 2012 נעצר על ידי כוחות צה"ל בסמוך לרמאללה בגין פעילותו וחברותו בארגון טרור. בעקבות כך בית דין צבאי בכלא עופר שלח אותו לשישה חודשי מאסר מנהלי. ב-19 ביולי 2012 שוחרר.

ב-16 ביוני 2014 נעצר במהלך מבצע "שובו אחים" להחזרת שלושה נערים שנחטפו על ידי חולייה של ארגון החמאס. דוויק שוחרר ב-9 ביוני 2015.

==קישורים חיצוניים==
* [http://www.kibush.co.il/show_file.asp?num=12204 ריאיון עם דוויק לרגל כניסתו לתפקיד יו"ר המועצה המחוקקת]

== הערות שוליים ==

קטגוריה:פוליטיקאים פלסטינים
קטגוריה:פעילי חמאס
קטגוריה:עצירים מנהליים בישראל
קטגוריה:מגורשי החמאס ללבנון
קטגוריה:סגל אוניברסיטת א-נג'אח
קטגוריה:חברי המועצה המחוקקת הפלסטינית
קטגוריה:חברון: אישים
קטגוריה:בעלי תואר דוקטור מאוניברסיטת פנסילבניה
קטגוריה:פלסטינים שנולדו ב-1948
קטגוריה:אסירים ביטחוניים בישראל
עוף העמק

עוף העמק היא אגודה שיתופית העוסקת בייצור מוצרי מזון עשויים מבשר עוף.

משחטת "עוף העמק" הוקמה ברמת ישי ב-1957 על ידי חברת תנובה בהשקעה של 100,000 לירות, על בסיס משחטה ישנה שפעלה במקום מאז 1952. אך בתחילת 1959 לאחר תקופת הפעלה קצרה היא נסגרה על ידי תנובה בגלל חוסר כדאיות כלכלית. המשחטה נמכרה ליישובי הסביבה, 17 קיבוצים ושלושה מושבים מאזור עמק יזרעאל שיצרו את "מפעלי העמק", אגודת גג של מפעלים בעמק יזרעאל והחלו להפעילה במחצית השנייה של 1960. בתחילה הופעלה המשחטה בהיקף מצומצם של כ-25 עובדים.

בסביבות שנת 1963 המשחטה הורחבה ובראשית 1965 עבדו במשחטה כ-80 עובדים והיקף הייצור החודשי במשחטה הגיע לכמעט 200 טון, מקום שני בין המשחטות בישראל. עם זאת, המשחטה התקשתה לממן את תשלומי הריבית על ההשקעה ומנהליה בקשו סיוע של משרד החקלאות.

בעקבות התרחבות בשנת 2001, היקף הייצור של המשחטה הוא כ-24,000 טונות בשנה. חלק מהתוצרת הועברה למפעל עיבוד מוצרי בשר של עוף העמק במגדל העמק וחלקה משווקת לגורמים אחרים. המפעל עצמו ייצר בשנת 2000 כ-3,000 טונות של מוצרי עוף, ובהם עוף בגריל, סטייקים, בשר טחון, המבורגרים וקבבים. בשנת 2000 עמד היקף הפעילות של המשחטה והמפעל גם יחד על כ-130 מיליון שקלים חדשים, ובשנת 2009 הועסקו בו כ-200 עובדים. בשנת 2003 נסגר המפעל.

בשנת 2008 התקשרה "עוף העמק" עם חברת טבעוף, המתמחה בגידול עופות ללא שימוש באנטיביוטיקה, והן הקימו חברה משותפת, ש-75% ממנה בבעלות טבעוף. שיתוף הפעולה בין החברות לא צלח, ו"עוף העמק" נקלעה לקשיים כלכליים. בראשית 2009 נאמדו חובותיה בכ-40 מיליון שקלים חדשים, היא הפסיקה את פעילות פסי הייצור, ועמדה בפני סכנת סגירה. באוגוסט 2009 נרכשה החברה על ידי אנשי העסקים רמי לוי ועמיר דגן תמורת 13 מיליון ש"ח והמפעל חזר לפעול חודשים ספורים אחר כך.

==קישורים חיצוניים==
* 
* 
* 
* 

==הערות שוליים==

קטגוריה:תעשיית בשר בישראל
קטגוריה:בשר עוף
קטגוריה:רמי לוי
סן סלבדור דה חוחוי

סן סלבדור דה חוחוי, ובקיצור חוחוי (בספרדית: San Salvador de Jujuy) היא בירת פרובינציית חוחוי, הממוקמת בצפון־מערב ארגנטינה. בעיר יש (נכון לשנת 2018) מעל 321 אלף תושבים.

== מידע על העיר ==
העיר שוכנת על כביש מספר 9, בין הערים לה קיאקה (289 ק"מ) וסלטה (120 ק"מ). העיר ממוקמת כ-1,500 ק"מ מהבירה בואנוס איירס. בקרבת העיר ישנם אתרי תיירות כגון העיירות הילידיות אומוואקה וטילקארה. העיר קרובה להרי האנדים, ושוכנת קרוב למפגש הנהרות ריו קסיבי קסיבי וריו גראנדה דה חוחוי. העיר שוכנת בגובה 1,238 מטר מעל פני הים. האקלים הוא לח בקיץ, קר ויבש בחורף. משרע הטמפרטורות בין היום והלילה בעיר רחב במיוחד.

== כלכלה ותרבות ==
העיר היא בירת התרבות והכלכלה של מחוז חוחוי. בעיר יש מרכז קולוניאלי יפהפה, קתדרלות, וקרנבל צבעוני של בני האנדים אחת לשנה. האוכלוסייה בעיר זו היא יותר ילידית מכל מקום אחר בארגנטינה. האוכלוסיות והתרבויות המרכזיות בעיר הן של בני קצ'ואה, איימרה וצ'יריגואנו.

== תחבורה ==
שדה התעופה הבינלאומי גוברנדור אוראסיו גוסמאן, נמצא 33 ק"מ דרומית לעיר, ויוצאות ממנו טיסות קבועות לבואנוס איירס.

== ספורט ==
בעיר זו משחקת קבוצת הכדורגל חימנסיה חוחוי, באצטדיון 23 באוגוסט.
==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חוחוי: ערים
קטגוריה:פרובינציות ארגנטינה: ערי בירה
קטגוריה:יישובים שהוקמו במאה ה-16
רואי לוי

רואי לוי (נולד ב-2 ביוני 1970 במטולה) הוא זמר, נגן, פזמונאי ומלחין ישראלי.

== ביוגרפיה ==
לוי נולד וגדל במטולה. אביו הוא אחיהם למחצה של הסופר ינץ לוי, והיוצר רשף לוי. 

התפרסם כזמר ומלחין בלהקת "שוטי הנבואה", שאותה ייסד ב-1997 ואשר פעלה בשנים 1998-2007. בשנת 2004 זכה בפרס אקו"ם למלחין השנה על עבודתו באלבום "מחפשים את דורות" של שוטי הנבואה. 

ב-2007 הוציא יחד עם אשתו אסנת את האלבום "אהבת הארץ". בין השירים באלבום הוא השיר "הזדמנות אלוהית", איתו השתתפו בפסטיבל השירים של ישראל לשנת 2006. 

באותה שנה, לאחר פירוק הלהקה, גיבש את ההרכב "פשוטי העם" יחד עם גלעד ויטל שהיה גם הוא חבר ב"שוטי הנבואה", וביחד הופיעו בשנים 2008–2009. במקביל לפירוק "שוטי הנבואה", החל לוי תהליך של התקרבות לדת וחזרה בתשובה. 

לאחר פירוק ההרכב "פשוטי העם", הקים לוי בשנת 2010 הרכב בשם "פיטום הקטורת", הוציא קליפ ביחד עם היוצר נדב גדליה. בהמשך חזר להופיע עם גלעד ויטל בהרכב חדש בשם "שמעון ולוי".

=== חיים אישיים ===
נשוי לאסנת, להם חמישה ילדים. ילדיו זוהר (זיזי), הארי, און, ניר ואייל עוסקים גם הם במוזיקה.

רואי לוי ב[[בית שערים]]

== קישורים חיצוניים ==

* 
* 
* יוסף המספר, [http://www.hidabroot.org/MediaDetail.asp?MediaID=10727 מארח את רואי לוי], ראיון מצולם באתר הידברות 
* 
* 
* 
* 

קטגוריה:זמרים ישראלים
קטגוריה:זמרים השרים בעברית
קטגוריה:אמנים ישראלים שחזרו בתשובה
קטגוריה:מטולה: אישים
קטגוריה:ישראלים שנולדו ב-1970
נבחרת בלגיה בכדורסל

נבחרת בלגיה בכדורסל היא נבחרת הכדורסל הלאומית של בלגיה. הנבחרת מנוהלת על ידי התאחדות הכדורסל הבלגית. 

הישג השיא שלה הוא מקום רביעי באליפות אירופה בכדורסל בשנת 1947 ומקום 11 באולימפיאדת 1948. נבחרת בלגיה בכדורסל השתתפה 3 פעמים ב והישג השיא שלה היה המקום ה-11 בשנת 1948.

== כל האולימפיאדות ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1936||מקום 19||2||0||2
|-
| 1948||מקום 11||8||5||3
|-
| 1952||מקום 17||3||1||2
|-
| 1956|| colspan="4" |לא נרשמה
|-
| 1960|| colspan="4" rowspan="2" |לא העפילה
|-
| 1964
|-
| 1968|| colspan="4" |לא נרשמה
|-
| 1972|| colspan="4" rowspan="2" |לא העפילה
|-
| 1976
|-
| 1980|| colspan="4" |לא נרשמה
|-
| 1984|| colspan="4" |לא העפילה
|-
| 1988|| colspan="4" rowspan="2" |לא נרשמה
|-
| 1992
|-
| 1996|| colspan="4" rowspan="8" |לא העפילה
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל
|3 הופעות||13||6||7
|}

== כל אליפויות העולם ==
* 1950 עד 2023 - לא העפילה

== כל אליפויות אירופה ==
{| class="wikitable" style="text-align: center;;"
!colspan=5|אליפות אירופה בכדורסל
|-
|שנה
|מיקום
|משחקים
|ניצחונות
|הפסדים
|-
| 1935||מקום שישי||3||1||2
|-
| 1937|| colspan="4" rowspan="2" |לא נרשמה
|-
| 1939
|-
| 1946||מקום שביעי||4||2||2
|-
| 1947||מקום רביעי||7||4||3
|-
| 1949|| colspan="4" |לא נרשמה
|-
| 1951||מקום שביעי||8||4||4
|-
| 1953||מקום עשירי||9||5||4
|-
| 1955|| colspan="4" |לא נרשמה
|-
| 1957||מקום 12||10||4||6
|-
| 1959||מקום שביעי||8||3||5
|-
| 1961||מקום שמיני||8||4||4
|-
| 1963||מקום שמיני||9||4||5
|-
| 1965|| colspan="4" |לא העפילה
|-
| 1967||מקום 15||9||2||7
|-
| 1969|| colspan="4" rowspan="3" |לא העפילה
|-
| 1971
|-
| 1973
|-
| 1975|| colspan="4" |לא נרשמה
|-
| 1977||מקום שמיני||7||2||5
|-
| 1979||מקום 12||7||0||7
|-
| 1981|| colspan="4" rowspan="6" |לא העפילה
|-
| 1983
|-
| 1985
|-
| 1987
|-
| 1989
|-
| 1991
|-
| 1993||מקום 12||6||1||5
|-
| 1995|| colspan="4" rowspan="8" |לא העפילה
|-
| 1997
|-
| 1999
|-
| 2001
|-
| 2003
|-
| 2005
|-
| 2007
|-
| 2009
|-
| 2011||מקום 23||5||0||5
|-
| 2013||מקום עשירי||8||3||5
|-
| 2015||מקום 13||6||3||3
|-
| 2017||מקום 19||5||1||4
|-
| 2022||מקום 14||6||3||3
|-
| 2025||||||||
|-
|סך הכל||18 הופעות||125||46||79
|}
==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
בלגיה
קטגוריה:בלגיה: כדורסל
כדורסל
עזרא קורין

טבלת זיכרון בגן ד"ר עזרא קורין ברמת גן]]
עזרא קורין (16 בינואר 1908, י"ג בשבט תרס"ח – 22 במרץ 1976, כ' באדר ב' תשל"ו) היה רופא ופעיל חברתי ישראלי. חתן פרס ישראל על תרומה מיוחדת לחברה ולמדינה.

==קורות חיים==
קורין נולד בבגדאד שבעיראק, בה למד בבית הספר של כל ישראל חברים. הוכשר באוניברסיטה האמריקנית בביירות כרופא אף אוזן גרון והתמחה בצרפת במחלות אף-אוזן-גרון ובמחלות עיניים. בשנת 1934 חזר לעיראק, הקים מרפאה פרטית בבגדאד ונבחר לוועד הקהילה היהודית בעיר. במסגרת פעילותו הציבורית נרתם למיגור תופעת הגרענת בקרב תלמידים בבתי הספר המצויים בפיקוח ועד הקהילה. הצלחתו הביאה לניסיון דומה מטעם ממשלת עיראק במוסדות החינוך בפיקוח המדינה. בעקבות התגברות התחרות במקצוע הרפואה היה נתון תחת איומים ופעל להעלאת משפחתו לישראל. לאחר תקופת התמחות נוספת באנגליה, עלה לישראל בעצמו בשנת 1951.

בישראל עבד כרופא בבית חולים תל השומר והרצה בנושא הפרעות בתקשורת באוניברסיטת תל אביב. קורין היה פעיל בחקר הגורמים לחירשות בקרב ילדים,. 

בשנת 1953 היה בין מייסדי "מיח"א - מחנכי ילדים חרשים-אילמים" לאזור תל אביב והמרכז והקדיש מזמנו ומתפקידו לשיקום ילדים בעלי ליקויי שמיעה. בתחילה הוא היה היועץ הרפואי של האגודה ובסוף שנות ה-50 היה יושב ראש האגודה. 

בין השנים 1971–1976 עמד בראש הקרן לקידום החינוך של יוצאי עיראק בישראל, וכן היה פעיל במסגרת ארגון "מפעל יהודי עיראק בישראל". בשנת 1955 מונה על ידי ראש הממשלה משה שרת לוועדה הציבורית לבירור בעיית הנכסים של עולי בבל.

בשנת 1965 זכה בפרס על שם ד"ר פליסקין בתחום בריאות הציבור. זכה גם בפרס יקיר העיר רמת גן. בשנת 1976 התבשר על זכייתו בפרס ישראל על תרומה מיוחדת לחברה ולמדינה. נפטר בתל אביב מספר שבועות לפני הענקת הפרס. את הפרס קיבלה בשמו ביתו היחידה.

קורין התגורר בתל אביב, היה נשוי לאולגה ולהם בת אחת, ורה קורין שפיר.

על שמו רחוב בתל אביב וגן ציבורי ברמת גן.

==קישורים חיצוניים ==
* [http://www.beitmicha.org.il/אודות/מייסד-מיחא/ עזרא קורין], באתר בית מיחא

==הערות שוליים==

קטגוריה:ישראלים ילידי עיראק
קטגוריה:בוגרי האוניברסיטה האמריקנית בביירות
קטגוריה:רופאי עיניים ישראלים
קטגוריה:רופאי אף אוזן גרון ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:רופאים יהודים עיראקים
קטגוריה:פעילי ההעפלה
קטגוריה:פעילים חברתיים ישראלים
קטגוריה:רופאי אף אוזן גרון יהודים
קטגוריה:עולים בשנות ה-1950
קטגוריה:זוכי פרס ישראל על תרומה מיוחדת לחברה ולמדינה
קטגוריה:יקירי רמת גן
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
קטגוריה:ישראלים שנפטרו ב-1976
נבחרת אנגולה בכדורסל

נבחרת אנגולה בכדורסל היא נבחרת הכדורסל הלאומית של אנגולה. הנבחרת מנוהלת על ידי התאחדות הכדורסל האנגולית. 

מאז שהצטרפה לפיב"א, הפכה נבחרת אנגולה לנבחרת החזקה ביותר באפריקה וזכתה 11 פעמים באליפות אפריקה בכדורסל. ארבע פעמים נוספות סיימה הנבחרת במקום השני ופעמיים נוספות סיימה במקום השלישי.

לאור שליטתה המוחלטת בכדורסל באפריקה, נבחרת אנגולה ייצגה את היבשת 5 פעמים במשחקים האולימפיים ו-9 פעמים באליפות העולם בכדורסל. אולם ברמה העולמית לא הצליחה הנבחרת לבלוט והישגי השיא שלה הם מקום עשירי במשחקים האולימפיים בשנת 1992 ומקום עשירי באליפות העולם בכדורסל בשנת 2006.

== כל האולימפיאדות ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1980|| colspan="4" rowspan="3" |לא העפילה
|-
| 1984
|-
| 1988
|-
| 1992||מקום עשירי||7||2||5
|-
| 1996||מקום 11||7||2||5
|-
| 2000||מקום 12||6||0||6
|-
| 2004||מקום 12||6||0||6
|-
| 2008||מקום 12||5||0||5
|-
| 2012|| colspan="4" rowspan="4" |לא העפילה
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||5 הופעות||31||4||27
|}
== כל אליפויות העולם ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1982|| colspan="4" |לא העפילה
|-
| 1986||מקום 20||5||1||4
|-
| 1990||מקום 13||8||3||5
|-
| 1994||מקום 16||8||1||7
|-
| 1998|| colspan="4" |לא העפילה
|-
| 2002||מקום 11||8||2||6
|-
| 2006||מקום עשירי||6||3||3
|-
| 2010||מקום 15||6||2||4
|-
| 2014||מקום 17||5||2||3
|-
| 2019||מקום 27||5||1||4
|-
| 2023||מקום 26|| 5||1||4
|-
| 2027
|
|
|
|
|-
|סך הכל||9 הופעות||56||16||40
|}
== כל אליפויות אפריקה ==
{| class="wikitable" style="text-align: center;;"
!colspan=5|אליפות אפריקה בכדורסל
|-
|שנה
|מיקום
|משחקים
|ניצחונות
|הפסדים
|-
| 1980||מקום שביעי||5||2||3
|-
| 1981||מקום שמיני||5||1||4
|-bgcolor=silver
| 1983||מקום שני||6||3||3
|-bgcolor=silver
| 1985||מקום שני||7||5||2
|-bgcolor=cc9966
| 1987||מקום שלישי||5||4||1
|-bgcolor=gold
| 1989||מקום ראשון||7||7||0
|-bgcolor=gold
| 1992||מקום ראשון||6||6||0
|-bgcolor=gold
| 1993||מקום ראשון||6||5||1
|-bgcolor=gold
| 1995||מקום ראשון||5||5||0
|-bgcolor=cc9966
| 1997||מקום שלישי||5||4||1
|-bgcolor=gold
| 1999||מקום ראשון||7||7||0
|-bgcolor=gold
| 2001||מקום ראשון||7||6||1
|-bgcolor=gold
| 2003||מקום ראשון||7||7||0
|-bgcolor=gold
| 2005||מקום ראשון||8||8||0
|-bgcolor=gold
| 2007||מקום ראשון||6||6||0
|-bgcolor=gold
| 2009||מקום ראשון||9||9||0
|-bgcolor=silver
| 2011||מקום שני||7||5||2
|-bgcolor=gold
| 2013||מקום ראשון||7||7||0
|-bgcolor=silver
| 2015||מקום שני||7||5||2
|-
| 2017||מקום שביעי||4||2||2
|-
| 2021||מקום חמישי||5||2||3
|-
|סך הכל||21 הופעות||131||106||2
|}
==קישורים חיצוניים==

* 

==הערות שוליים==

אנגולה
קטגוריה:אנגולה: ספורט
מדריך הסגנון של שיקגו

מדריך הסגנון של ההוצאה לאור של אוניברסיטת שיקגו (באנגלית: The Chicago Manual of Style, מכונה בקיצור Chicago או בראשי תיבות CMS) הוא מדריך כתיבה המספק כללי כתיבה וציטוט לכותבים באנגלית אמריקנית.

== היסטוריה ==
המהדורה הראשונה של המדריך פורסמה בשנת 1906 בהוצאת אוניברסיטת שיקגו.<ref></ref> המדריך תפח מ־200 עמודים במהדורה הראשונה ל־984 עמודים במהדורה ה־15. עד 1969, הוא הפך למדריך המוביל כאשר מכר 150,000 עותקים של המהדורה ה־12. עם הוצאת המהדורה ה־13 ב־1982, שונה שמו באופן רשמי ל־The Chicago Manual of Style שהיה עד לאותו זמן השם הלא רשמי שלו.

המהדורות האחרונות של המדריך יצאו בערך כל עשור. המהדורה ה־15 יצאה בשנת 2003, והיא עודכנה על מנת לשקף את העלייה בשימוש במחשבים ובאינטרנט לכתיבה ולפרסום של טקסטים. בין השאר, המהדורה מספקת קווים מנחים לציטוט של מקורות אלקטרוניים. כמו כן, המהדורה כוללת פרק שנכתב על ידי אשר עוסק בכללי הדקדוק והשימוש באנגלית האמריקנית.

המהדורה ה־15 של המדריך פורסמה בכריכה קשה ובמהדורה מקוונת אשר מאפשרת חיפוש באמצעות שאילתות. כמו כן, האתר כולל כלים לעורכים, סיכום של כללי הציטוט וחלק עם תשובות לשאלות שנשאלו על ידי הקוראים. הגישה לרוב חלקי האתר כרוכה בתשלום וניתן להרשם אליו לתקופה של שנה. המהדורה ה־17 יצאה בשנת 2017, והיא כוללת 1,146 עמודים.

היתרון של המדריך הוא בכך שהוא גמיש ומציע לכותבים לבחור בין מספר חלופות שונות. עם זאת הוא מאפשר לשמור על בהירות ועקביות. לדוגמה המהדורה החמש עשרה מאפשרת כתיבת ביבליוגרפיה בתוך הטקסט או בסופו; היא מספקת ביבליוגרפיה לפי מספר עמוד (כמו בסגנון MLA) או ביבליוגרפיה לפי שנת פרסום (כמו בסגנון APA); היא אפילו מספקת וריאציות שונות של הערות בסוף הטקסט עבור ביבליוגרפיה שלמה או עבור ביבליוגרפיה חלקית.

המדריך משמש בחלק מהוצאות הספרים במדעי החברה וברוב כתבי העת ההיסטוריים. כמו כן, הוא מהווה בסיס למדריכי סגנון כמו המדריך של האגודה האמריקנית לאנתרופולוגיה וארגון ההיסטוריונים האמריקאים.

== ראו גם ==
* מדריך הכתיבה של MLA
* מדריך הסגנון של AP
* כתיבה מדעית

== קישורים חיצוניים ==

* [http://www.chicagomanualofstyle.org/tools_citationguide.html מדריך מהיר לציטוט של מקורות] באתר הרשמי 

== הערות שוליים ==

קטגוריה:כתיבה
קטגוריה:אוניברסיטת שיקגו
קטגוריה:עריכה
הר המשחה

הר המשחה הוא הפסגה הימנית והקרובה מבין השלוש הנראות בתמונה. משמאל לו נראה הר הזיתים ובקצה השמאלי של התמונה הר הצופים. מבט מ[[טיילת שרובר, מכוון דרום לצפון|טקסט=הר המשחה הוא הפסגה הימנית והקרובה מבין השלוש הנראות בתמונה. משמאל לו נראה הר הזיתים ובקצה השמאלי של התמונה הר הצופים. מבט מטיילת שרובר, מכוון דרום לצפון|גבול|250x250 פיקסלים]]
הר המשחה או הר המשחית הוא שמו של הר הזיתים בתלמוד ובמדרש. מתחילת המאה העשרים מתייחס שם זה לשלוחה המערבית (מעבר לנחל קדרון) בחלק הדרומי של הר הזיתים הידועה גם בשמה הערבי ג'בל בטן אל-הווא, שבמדרונהּ שוכן הכפר סילואן. הפסגה היא אחת משלוש פסגות בולטות על הרכס: פסגת הר הצופים (המתנשאת לגובה 826 מטר), פסגת הר הזיתים (שגובההּ 815 מטר) ופסגת הר המשחה (747 מטר).

==מקור השם==
הר הזיתים אינו מוזכר בתורה, ובשמו המפורש נזכר רק בספר זכריה. ההר מוזכר בשמו הקדום והמקורי הר המשחית על שם הבמות שנבנו לפולחן האלילים על ההר. בספר מלכים נזכרות פעמיים במות שבנה שלמה המלך בהר אשר על פני ירושלים; זיהוי מדויק יותר של הבמות מופיע בתיאור הרפורמות של המלך יאשיהו:

משהופסקו טקסי עבודת האלילים שונה שם ההר ל"הר המשחה" על שום שמן המשחה שהכינו מהזיתים שנקטפו על ההר, ובו משחו מלכים וכוהנים גדולים. ומפרש הרד"ק:

ומוסיף ומחזק רש"י:

על פי האגדה הביאה היונה את עלה הזית אל נוח שאלו חז"ל - מהיכן הביאה אותו? וענו: .

אל הר המשחה היו מוציאים מחצר המקדש את הפרה האדומה שוחטים אותה ובאפרה מטהרים את הטמאים. האירוע נחגג ברוב עם: .

ממרומי ההר נהגו להדליק משואות על מנת להודיע בגולה על זמן ראש חודש ומועדים:

ומאות שנים לאחר חורבן בית שני עוד זכרו מטיילים יהודים את הטקס ואת המקום - הר המשחה:

==שכונת בטן אל הווא==
בטן אל-הווא היא שכונה פלסטינית השוכנת במדרון המערבי של הר המשחה, חלק משכונת סילוואן, בה מתגוררים קרוב ל-10,000 תושבים. מאז שנת 2001, פועלת עמותת ”עטרת כהנים“ במטרה לישב יהודים במקום.

==לקריאה נוספת==
*זאב וילנאי, ירושלים: העיר העתיקה וסביבתה, הוצאת אחיעבר 1972.

==קישורים חיצוניים==

==הערות שוליים==

משחה
קטגוריה:הרים במקרא
טילון

טילון (של יצרן יפני) ללא העטיפה
ממוזער
טילון הוא שם גנרי בישראל למוצר גלידה תעשייתי הכולל גביע גלידה ממולא בגלידה ומוקפא. המוצר הקפוא נעטף ונמכר ביחידות בודדות בקיוסקים ולעיתים בגלידריות ובאריזות מאגדות במרכולים.

השם "טילון" היה במקור שמו של מותג של שטראוס, ששטראוס הפסיקה את ייצורו לאחר שהחלה בייצור המותג "קורנטו", בעקבות כניסתה לשותפות עם יוניליוור ב-1996.

גביעי גלידה יוצרו באופן תעשייתי החל מתחילת המאה ה-20 אך ייצור גביע גלידה הניתן להקפאה עם הגלידה בתוכו היה חלומם של יצרני גלידה תקופה ארוכה. האתגר היה למנוע מהגלידה להרטיב ולרכך את הגביע, שאיבד עקב כך את פריכותו. ב-1959, ספּיקה, חברת גלידה איטלקית מנאפולי התגברה על הבעיה באמצעות תהליך שהמציאה, שבודד את פנים הגביע מהגלידה על ידי שכבת שמן, סוכר ושוקולד. ספּיקה רשמה את השם "קורנטו" (באיטלקית: Cornetto; קרן קטנה) ב-1960, אך המותג לא זכה להצלחה רבה. ב-1976 קנתה יוניליוור את ספיקה והחלה במסע שיווק המוני באירופה.

בישראל נמכרים טילונים של מגוון יצרנים. בשנים האחרונות הוצגו גם "מיני" טילונים (או טילוני "ביס") הנמכרים במרכולים באריזות מאגדות וכן טילוני "דיאט" שאינם כוללים סוכר או שומן.

==ראו גם==
* שלגון
* קסטה

==קישורים חיצוניים==
* 

== הערות שוליים ==

קטגוריה:גלידות
קטגוריה:מותגי מזון
תיכון (גאומטריה)

משולש ושלושת התיכונים שלו
בגאומטריית המישור, תיכון במשולש הוא קטע המחבר את הקודקוד של המשולש עם אמצע הצלע שמולו. התיכון הוא אחת הבניות היסודיות בגאומטריה האוקלידית, לצד הגובה וחוצה הזווית, ונושאם של משפטים ובעיות רבות.

== תכונות התיכון ==
הוכחה ויזואלית לכך שהתיכון במשולש מחלק אותו לשני משולשים שווים בשטחם
התיכון מחלק את המשולש לשני משולשים שווים בשטחם (כיוון שלשני המשולשים אותו בסיס ואותו גובה).

משפט התיכון קובע שריבוע אורך התיכון m מקיים <math> {2(b^2+c^2)-a^2} = 4m^2</math>, כאשר a היא הצלע שאותה חוצה התיכון, ו-b,c הן הצלעות האחרות.

שלושת המקטעים - התיכון, חוצה הזווית והגובה - מתלכדים כאשר הם יוצאים מקודקוד הראש של משולש שווה-שוקיים, ושונים זה מזה בכל מקרה אחר.

תיכון לצלע במשולש חוצה כל קטע מקביל לצלע זו, שקצותיו הם על שתי הצלעות האחרות.

===במשולשים מיוחדים===

במשולש ישר-זווית התיכון ליתר שווה למחציתו (ובכך מחלק את המשולש לשני משולשים שווי-שוקיים), ומהווה רדיוס במעגל החוסם את המשולש.

במשולש שווה-שוקיים, התיכונים לשוקיים שווים באורכם. ולהפך: כל משולש שיש לו שני תיכונים שווים הוא שווה-שוקיים.

במשולש שווה-צלעות, שלושת התיכונים שווים באורכם.

== מפגש התיכונים ==

שלושת התיכונים במשולש נפגשים בנקודה אחת (לפי משפט צ'בה). נקודה זו, שהיא הממוצע של שלושת הקודקודים, היא מרכז הכובד של המשולש. נקודת המפגש מחלקת כל תיכון ביחס של 2:1 (כאשר החלק הארוך ליד הקודקוד והקצר ליד הצלע). הנקודה נמצאת על ישר אוילר.

שלושת התיכונים מחלקים את המשולש לשישה משולשים שווי-שטח.

סיבוב משולש אחד מכל זוג משולשים שלאורך כל אחת מצלעות המשולש, ב-180 מעלות סביב נקודת אמצע הצלע, מניב שלושה משולשים חופפים, אשר אורכי צלעותיהם הם כחלק הארוך של כל אחד משלושת התיכונים.

==קישורים חיצוניים==

*[https://www.lergo.org/index.html#!/public/lessons/5a6489f2e114db14507444d2/intro תיכון במשולש], באתר לרגו ([https://www.lergo.org/index.html#!/public/homepage?lergoLanguage=he&lergoFilter.filterLanguage=%22hebrew%22 LerGO])
*
==הערות שוליים==

קטגוריה:משולש
גובה

ב[[גאומטריה תלת־ממדית, גובה (height) הוא אחד משלושת ממדי המרחב, יחד עם אורך ורוחב, כפי שמודגם בתיבה שבאיור]]
ציון מקום [[גובה פני הים בדרך ירושלים–יריחו]]
גובה הוא מידתו של מרחק אנכי של עצם מנקודת ייחוס מסוימת. גובה נמדד ביחידות מידה לאורך, כגון מטר. שתי נקודות ייחוס נפוצות למדידת גובה:
* התנשאות – גובה של עצם ממישור כלשהו שהעצם נמצא עליו, למשל גובה של בניין מהקרקע שעליה הוא בנוי או גובהו של אדם מכפות רגליו ועד לראשו, שהוא למעשה גובהו מהרצפה שעליה הוא עומד.
* גובה מעל פני הים או גובה מתחת פני הים – משמש לציון גובהם של עצמים על פני כדור הארץ, כגון הרים או יישובים.

יש להבחין בין גובהו העצמי של העצם ובין הגובה שבו הוא נמצא. בהתאם לכך משתנה גם נקודת הייחוס המשמשת לציון הגובה. כאשר מציינים שגובה המטוס הוא 10 מטרים, הכוונה היא למרחק האנכי בין הנקודה הנמוכה ביותר על פני המטוס, לבין הנקודה הגבוהה ביותר על פניו. נקודת ייחוס נוחה לצורך זה היא המשטח עליו המטוס חונה. כאשר מציינים שהמטוס טס בגובה 10,000 מטרים, הכוונה היא לגובה שבו הוא נמצא מעל פני הים. כדי לצין התייחסות לגובה שאינו עצמי משתמשים ברום. במקרים רבים, הרום מצין גובה שאינו עצמי, וביחס לפני הים.

גובה משמש פעמים רבות למדידת שיאים ולקביעתם: האדם הגבוה ביותר, הבניין הגבוה ביותר, ההר הגבוה ביותר, המטוס שטס בגובה הרב ביותר וכדומה. 

מדידת גובהו של עצם בתנאים מסוימים אינה מבטיחה שהגובה יישמר בכל סביבה שהיא, או במילים אחרות, גובה אינו בהכרח ערך אבסולוטי אלא תלוי בסביבתו. דוגמה נפוצה היא מדידת גובהו של האדם: גובהו של אדם הנמדד בגובה פני הים יהיה קטן מגובהו של אותו אדם אם יימדד בסביבה חסרת כוח משיכה, בחלל למשל. את ההבדל בגבהים הנמדדים ניתן לראות כאשר מודדים את אותו אדם בעמידה ובשכיבה, והתוצאות שיתקבלו יהיו שונות.

== ראו גם ==
* קו גובה
* גובה האדם

==קישורים חיצוניים==

* 

==הערות שוליים==

קטגוריה:גדלים פיזיקליים
גנציאנה

גנציאנה (שם מדעי: Gentiana) הוא סוג צמח ממשפחת הערבזיים הכולל כ-400 מינים.

מיני הגנציאנה נפוצים בכל האזורים האלפיניים בעולם ומתאפיינים בפריחה בשלל צבעים: כחול, לבן, צהוב ואפילו אדום (הרי אמריקה הדרומית). המינים הגדלים בחצי הכדור הצפוני ובמיוחד בהרי אירופה מצטיינים בפריחה כחולה שופעת. ביניהם המינים Gentiana Acualis ו-Gentiana-Clussi. ישנם מינים המצויים גם בהרים ההודו-סיניים, הרי צפון אפריקה (מרוקו - Gentiana Verna) ובהרי דרום-מערב אסיה כולל הרי המזרח התיכון: טורקיה, איראן, סוריה עיראק ואפגניסטן. בין המינים הגדלים במזרח התיכון נמצאים בין השאר Gentiana Verna ,Gentiana Septemfida ,Gentiana Olivieri ו-Gentiana Cruciata. למרות הקושי הרב בגידולו התרבותי, מספר מינים מצאו את מקומם בגידול תרבותי במיוחד בגינות מסלעים: Gentiana Acualis ו-Gentiana Verna, כאשר המין Gentiana Acualis מצטיין בעמידות ליובש. הצמח משמש גם מקור לתרופות שונות, ובמיוחד המין Gentiana Lutea.

== קישורים חיצוניים ==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:ערבזיים
קטגוריה:צמחייה אלפינית
מחוזות נגורנו קרבאך

נגורנו קרבאך הוא חבל ארץ באזרבייג'ן שהכריז באופן חד צדדי על עצמאותו כרפובליקה של נגורנו קרבאך. במהלך הקרבות, לשליטת ממשל החבל הועברו שטחים שקודם לא נכללו באזור האוטונומי, ולעומת זאת חלק מהשטח של האזור האוטונומי המקורי נכבש על ידי צבא אזרבייג'ן.
מבחינה מנהלית נגורנו קרבאך מחולקת ל-7 מחוזות ( район, ראיון) ועיר בעלת מעמד מיוחד.

בעקבות מלחמת נגורנו קרבאך השנייה שטחים נרחבים חזרו לשליטת אזרבייג'ן. לאחר סיום הלחימה שטח של נגורנו קרבאך בשליטה ארמנית היה קטן מהשטח שהיה באזור אוטונומי בתקופת ברית המועצות. 

==מחוזות נגורנו קרבאך (2020-2023)==
מפת מחוזות נגורנו קרבאך; השטחים המפוספסים הם השטחים בשליטת אזרבייג'ן עליהם טוענת נגורנו קרבאך ריבונות.
{| border="1" cellspacing="0" style="border-collapse:collapse;" class="wikitable sortable"
|-
| מס'|| שם || בירה || שם בשפת המקור || אוכלוסייה נכון לשנת 2007 ||שטח||הערות
|-
| 1 ||מחוז מארטקרט||מארטקרט || Մարտակերտ|| 19,100||1,795|| בעקבות אירועי 2020 נמצא בחלקו בשליטת אזרבייג'ן
|-
| 2 ||מחוז אסקראן||אסקראן|| Ասկերան|| 17,400||1,222|| בעקבות אירועי 2020 נמצא בחלקו בשליטת אזרבייג'ן
|-
| 3 ||סטפנקרט|| || Ստեփանակերտ||51,000|| 25.66|| 
|-
| 4 ||מחוז מרטוני||מרטוני || Մարտունի||23,200||951|| בעקבות אירועי 2020 נמצא בחלקו בשליטת אזרבייג’ן
|-
| 5 ||מחוז שושה||שושה || Շուշի||4,600||383|| בעקבות אירועי 2020 נמצא בחלקו בשליטת אזרבייג'ן
|-
| 6 ||מחוז הדרוט||הדרוט || Հադրութ||12,200||1,877|| בעקבות אירועי 2020 נמצא בשליטת אזרבייג'ן
|-
| 7 ||מחוז שאומיאן||שאומיאן|| Շահումյան|| 2,800||1,830|| בעקבות אירועי 2020 נמצא בשליטת אזרבייג'ן
|}

==מחוזות נגורנו קרבאך (1992-2020)==
מפת מחוזות נגורנו קרבאך עד לשנת 2020; השטחים בפסים אנכיים הם השטחים שנמסרו חזרה לשליטת אזרבייג'ן בעקבות הסכם הפסקת האש. השטחים בפסים אופקיים הם השטחים בשליטת אזרבייג'ן עליהם טוענת נגורנו קרבאך ריבונות עוד בטרם הפסקת האש.
{| border="1" cellspacing="0" style="border-collapse:collapse;" class="wikitable sortable"
|-
| מס'|| שם || בירה || שם בשפת המקור || אוכלוסייה נכון לשנת 2007 ||שטח||הערות
|-
| 1 ||מחוז מארטקרט||מארטקרט || Մարտակերտ|| 19,100||1,795|| בעקבות אירועי 2020 הוחזר בחלקו לשליטת אזרבייג'ן
|-
| 2 ||מחוז אסקראן||אסקראן|| Ասկերան|| 17,400||1,222|| בעקבות אירועי 2020 הוחזר בחלקו לשליטת אזרבייג'ן
|-
| 3 ||סטפנקרט|| || Ստեփանակերտ||51,000|| 25.66|| 
|-
| 4 ||מחוז מרטוני||מרטוני || Մարտունի||23,200||951|| בעקבות אירועי 2020 הוחזר בחלקו לשליטת אזרבייג’ן
|-
| 5 ||מחוז שושה||שושה || Շուշի||4,600||383|| בעקבות אירועי 2020 הוחזר בחלקו לשליטת אזרבייג'ן
|-
| 6 ||מחוז הדרוט||הדרוט || Հադրութ||12,200||1,877|| בעקבות אירועי 2020 נמצא בשליטת אזרבייג'ן
|-
| 7 ||מחוז שאומיאן||שאומיאן|| Շահումյան|| 2,800||1,830|| בעקבות אירועי 2020 נמצא בשליטת אזרבייג'ן
|-
| 8 ||מחוז קבשטאג||ברדזור || Քաշաթաղ||8,500||3,377|| בעקבות אירועי 2020 הוחזר לשליטת אזרבייג'ן
|}

*
*
רוח אחרת

"רוח אחרת: 12 אמנים ישראלים" היא תערוכה שאצרה שרה ברייטברג-סמל והתקיימה במוזיאון תל אביב בנובמבר 1981. 

בתערוכה הציגו תריסר אמנים "המתמודדים עם הבעיות של האמנות מעבר ולאחר האמנות המושגית, והמנסים כל אחד בדרכו הוא ליצור אמנות אחרת" (מדברי מנהל מוזיאון ת"א, מארק שפס, בפתח הקטלוג). התערוכה נועדה לסמן את השינויים הרדיקליים באמנות שנות השמונים, בעקבות התרחשויות דומות בעולם (בארצות הברית – פרנק סטלה, לינדה בנגליס וג'וליאן שנאבל; בגרמניה – אנסלם קיפר, וגיאורג בזליץ; באיטליה – אנצו קוקי, פרנצ'סקו קלמנטה, סנדרו קיה, ומימו פלדינו). בתערוכה הוצגו התופעות השונות, שהרכיבו את אותה "רוח אחרת": החזרה לציור, האנטי-פורמליזם, החזרה לדימוי, והגישה החדשה לרומנטיקה, לאקספרסיוניזם, ולפרימיטיביזם. 

המציגים בתערוכה: רונית איגר, לארי אברמסון, ציבי גבע, תמר גטר, משה גרשוני, מיכל נאמן, מרים נשרי, מרים נייגר-פליישמן, מיכאל קובנר דבורה שניידר, שאול שץ.

 
קטגוריה:תערוכות אמנות בישראל
קטגוריה:1981 בישראל
קטגוריה:מוזיאון תל אביב לאמנות: תערוכות
נבחרת סנגל בכדורסל

נבחרת סנגל בכדורסל היא נבחרת הכדורסל הלאומית של סנגל. הנבחרת מנוהלת על ידי התאחדות הכדורסל הסנגלית. 

נבחרת סנגל היא מהנבחרות החזקות באפריקה וזכתה 5 פעמים באליפות אפריקה בכדורסל. 6 פעמים נוספות סיימה הנבחרת במקום השני וחמש פעמים נוספות סיימה במקום השלישי.

נבחרת סנגל לא הותירה חותם משמעותי ברמה העולמית עד היום והישגי השיא שלה הם מקום 11 במשחקים האולימפיים בשנת 1980 העפלה לשמינית הגמר באליפות העולם בכדורסל בשנת 2014.
במבה בול המתפקד כסנטר בנבחרת הוא שחקן הפועל לב השרון מהליגה הלאומית (השנייה בחשיבותה בישראל)

== כל האולימפיאדות ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1964|| colspan="4" |לא העפילה
|-
| 1968||מקום 15||9||1||8
|-
| 1972||מקום 15||9||1||8
|-
| 1976|| colspan="4" |לא העפילה
|-
| 1980||מקום 11||7||1||6
|-
| 1984|| colspan="4" rowspan="11" |לא העפילה
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||3 הופעות||25||3||22
|}
== כל אליפויות העולם ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1967|| colspan="4" rowspan="3" |לא העפילה
|-
| 1970
|-
| 1974
|-
| 1978||מקום 14||7||1||6
|-
| 1982|| colspan="4" rowspan="4" |לא העפילה
|-
| 1986
|-
| 1990
|-
| 1994
|-
| 1998||מקום 15||5||1||4
|-
| 2002|| colspan="4" |לא העפילה
|-
| 2006||מקום 22||5||0||5
|-
| 2010|| colspan="4" |לא העפילה
|-
| 2014||מקום 16||6||2||4
|-
| 2019||מקום 30||5||0||5
|-
| 2023||לא העפילה|| || ||
|-
| 2027
|
|
|
|
|-
|סך הכל||5 הופעות||28||4||24
|}
== כל אליפויות אפריקה ==
{| class="wikitable" style="text-align: center;;"
!colspan=5|אליפות אפריקה בכדורסל
|-
|שנה
|מיקום
|משחקים
|ניצחונות
|הפסדים
|-
| 1962|| colspan="4" |לא השתתפה
|-
| 1964||מקום חמישי||5||1||4
|-
| 1965||מקום רביעי||4||1||3
|-bgcolor=gold
| 1968||מקום ראשון||5||4||1
|-bgcolor=silver
| 1970||מקום שני||4||3||1
|-bgcolor=gold
| 1972||מקום ראשון||7||7||0
|-bgcolor=silver
| 1974||מקום שני||7||6||1
|-bgcolor=silver
| 1975||מקום שני||5||3||2
|-bgcolor=gold
| 1978||מקום ראשון||6||6||0
|-bgcolor=gold
| 1980||מקום ראשון||7||7||0
|-
| 1981||מקום חמישי||5||3||2
|-bgcolor=cc9966
| 1983||מקום שלישי||6||5||1
|-
| 1985||מקום רביעי||7||5||2
|-
| 1987||מקום שישי||5||2||3
|-bgcolor=cc9966
| 1989||מקום שלישי||6||5||1
|-bgcolor=silver
| 1992||מקום שני||6||4||2
|-bgcolor=cc9966
| 1993||מקום שלישי||5||4||1
|-bgcolor=silver
| 1995||מקום שני||5||3||2
|-bgcolor=gold
| 1997||מקום ראשון||6||5||1
|-
| 1999||מקום שביעי||6||3||3
|-
| 2001||מקום שביעי||6||3||3
|-
| 2003||מקום רביעי||7||3||4
|-bgcolor=silver
| 2005||מקום שני||8||6||2
|-
| 2007||מקום תשיעי||6||4||2
|-
| 2009||מקום שביעי||9||5||4
|-
| 2011||מקום חמישי||7||6||1
|-bgcolor=cc9966
| 2013||מקום שלישי||7||5||2
|-
| 2015||מקום רביעי||7||5||2
|-bgcolor=cc9966
| 2017||מקום שלישי||6||5||1
|-bgcolor=cc9966
| 2021||מקום שלישי||6||5||1
|-
|סך הכל||29 הופעות||176||124||52
|}
==הערות שוליים==

סנגל
קטגוריה:סנגל: ספורט
ראול דופי

ראול דופי (בצרפתית: Raoul Dufy; 3 ביוני 1877 – 23 במרץ 1953) היה צייר צרפתי מזרם הפוביזם.

== ביוגרפיה ==
ראול דופי נולד בלה הבר, נורמנדי למשפחה בת תשע נפשות. הוא עזב את בית הספר בגיל 14 לטובת עבודה בחברה ליבוא קפה. כשהיה בן 18 החל לקחת שיעורי ערב באמנות בבית הספר לאמנות בלה הבר. בין השאר למד על יצירותיו של אז'ן בודן במוזיאון בעיר.

הוא שירת שנה בצבא, ובשנת 1900 זכה במלגה בבית הספר הלאומי לאמנות בפריז. שם הוא למד בצוותא עם ז'ורז' בראק, והושפע מאמנים אימפרסיוניסטים כמו קלוד מונה וקאמי פיסארו.

בשנת 1905 נחשף ליצירה של אנרי מאטיס, שהשפיעה על סגנונו וקירבה אותו לזרם הפוביזם.

דופי פגש לראשונה את זרם הפוביזם בסאלון דה אינפנדנטס בשנת 1905, ולאחר מכן התאים את הסגנון למטרותיו. במהלך חייו, האמן נסע הן בחו"ל והן בצרפת, מצייר נופים של הים התיכון בעיר ניס, כמו גם סצינות של מרוצי סוסים. במהלך שנות ה-20 עבד דופי במגוון של חומרים, בייצור קרמיקה, שטיחים, וקישוטים אדריכליים בקנה מידה גדול. העבודה שלו לביאנלה ה-26 של ונציה זכתה בפרס הגדול ביותר לציור ב -1952, שנה לפני מותו.

הוא צייר מספר ציורי קיר לבנייני ציבור ועסק בעיצוב אופנה בשיתוף עם המעצב הצרפתי פול פוירה.

הוא מת בצרפת ב-23 במרץ 1953 ונקבר בקרבה לאנרי מאטיס, בבית קרבות בסימיז, פרבר של ניס.

==קישורים חיצוניים==

* 
* 
* 
* 

==הערות שוליים==

קטגוריה:ציירים צרפתים
קטגוריה:אמנים פוביסטים
קטגוריה:מקבלי אות לגיון הכבוד
קטגוריה:צרפתים שנולדו ב-1877
קטגוריה:צרפתים שנפטרו ב-1953